wickkiey/tamil-wikipedia-chunked huggingface dataset:
# விக்கிப்பீடியா:இயல் தலைப்புகளின் பட்டியல்

## சமூகம், சமூக அறிவியல், சமூக விஞ்ஞானம் - Social Sciences

**உளவியல்-Psychology**
- உடல்கூறு உளவியல் - Physiological Psychology
- நடத்தையியல் உளவியல் - Behaviour Psychology
- புலணுர்வு உளவியல் - Cognitive Psychology
- வளர்ச்சி உளவியல் - Developmental Psychology
- சமூக உளவியல் - Social Psychology
- பரினாம உளவியல் - Evolutionary Psychology
- ஒப்பீட்டு உளவியல் - Comparative Psychology
- ஆளுமை உளவியல் - Personality Psychology
- ? உளவியல் - Clinical Psychology
- ? உளவியல் - Cross-Cultural Psychology  
**எதிர்காலவியல் - Futurology**  
**பொருளியல்-Economics**
- மூலதனவாதம்-முதலாளித்துவம்/திறந்த சந்தை-Capitalism
- பொதுவுடமை-Communism
- சம உடமை-சமூகவுடமை-Socialism
- நிலபிரபுத்துவம்-Feudalism
- பாசிசம்-Fascism
- தாராண்மைவாதம்-இடைநிலை/எழுவரல்-Liberalism
- சொற்பொருளியல்
- சூழ்பொருளியல்  
**தொல்பொருளியல்-Archaeology**  
- சாசனவியல்-Epigraphy
**மாந்தவியல்-Anthropology**  
**தொன்மவியல் - Mythology**  
**நூலகவியல்-Library Sciences**  
**சட்டவியல்-Law**
- தண்டனைவியல்-Penology
- குற்றவியல்-Criminology  
**மொழியியல்-Linguistics**
- ஒலிப்பியல்-phonetics
- ஒலியியல்-phonology
- சொல்லியல்-lexicology
- சொற்பிறப்பியல்-etymology
- சொற்பொருளியல்-semantics
- சூழ்பொருளியல்-pragmatics
- தொடரமைப்பு-syntax
- மொழியியற் குறியீட்டியல்-linguistic typology
- குறியியல் (semiotics).
- பன் மொழியியல்
- இரட்டை மொழியியல்
- கிளை மொழியியல்
- சொற்றொடரியல்  
**தொடர்பியல்-Communication Sciences**  
**இனக்குழு அறிவியல்**
- இனஒப்பாய்வியல்
- இனமொழியியல்
- இனவரைவியல்  
**குடியியல்**
- நகரத் திட்டமிடல்
- நகரியல் - Urban Studies
**புவியியல்**  
- புவிச்சரிதவியல்
**சமூக அறிவியல்**
- சமூக உயிரியல்
- சமூக மொழியியல்
**குறியியல்**  
**அரசறிவியல்** - Political Science  
**அரசியல்** - Politics  
:* அமைச்சியல்
:* அரணியல்
- கூழியல்
:* படையியல்  
**மனையியல்-Home Science**  
**சமுதாயவியல்-Sociology**  
**கல்வியல்**-Education  
**நாட்டாரியல்**-Folk  
**ஊடகவியல்**-Media Studies  
**பெண்ணியம் - Feminism**  
'''பெண்ணியல் - Women Studies
**குடித்தொகையியல் - Demography**  
**இனவரைவியல் - Ethnography**
# விக்கிப்பீடியா:இயல் தலைப்புகளின் பட்டியல்

## மானிடவியல் -Humanities

- இந்தையிரோப்பியம் - Indo - European Studies
- தமிழியம் - Tamilogy  
**மொழிகள்**
- தமிழ்
- ஆங்கிலம்  
**தமிழ் இலக்கணம்-Tamil Grammer**  
:**எழுத்தரிகாரம்**
::* எழுத்தியல்
::* பதவியல்
::* புணரியல்  
:**சொல்லதிகாரம்**
::* பெயரியல்
::* வினையியல்
::* இடையியல்
::* உரியியல்  
**இலக்கியம்**
:* தமிழியல் - Tamilology
:* இதழியல்
:* கவிதையியல்
:* ஒப்பியல்- Comparative Literature  
**தத்துவம் - Philosophy**
:* மெய்யியல் - Ontology
:* அறிவாராய்ச்சியியல் - Epistemology
:* அழகியல் - Asthetics
:* ஒழுக்கவியல் - Ethics
:* இருத்தலியல் - Existentialism
:* இயற்கையியல் - Naturalism
:* உண்மையியல் - Realism
:* அனுபவ உண்மையியல் - Empiricism
:* இன்ப நலக் கோட்பாட்டியல் - Hedonism
:* இறைமறுப்பியல்-நாத்திகம் - Atheism
:* கருத்துமுதலியல் - Idealism
:* உள்ளுணர்வியல் - Intrition
:* ஐயுறவியல் - Skepticism
:* நேர்க்காட்சி வாதம் (Positivism)  
**சமயம்**-Religion
- இறையியல்-Theology
- கிறீஸ்தவம்-Christianity
- இஸ்லாம்-Islam
- இந்து சமயம்-Hinduism
- சைவம்-Shaivism
- வைணவம்-Vaisnavam
- சாக்தம்-Shaktham
- ஆசிவகம்
- புத்தம்-Buddhism
- சமணம்-Jainism
- யுடேஸ்சம்-Judaism
- சான்ரு-Shinto
- ரொவ்-Taoism
- கொங்fயூசியஸ்-Confuciaism
- சீக்கிசம்-Sikhism
- சுரோஅஸ்றியனிசம்-Zoroastrianism
- அனிமிசம்-Animism-மிருக வழிபாடு  
**வரலாறு-History**
- வரலாறெழுதியல்-Historiography  
- உடல்சார் மானிடவியல்
- பண்பாட்டு மானிடவியல்
- தொல்லுயிரியல்சார் மானிடவியல்
# விக்கிப்பீடியா:இயல் தலைப்புகளின் பட்டியல்

## வணிகவியல்-Business

- நிர்வாகவியல்-Management
- மானகை இயல்-Management Science
- கணக்கு பதிவியல்-Accountancy
- சந்தைப்படுத்தல்-Marketing
- வங்கியல்-Banking
- நிதியியல்-Finance
# விக்கிப்பீடியா:இயல் தலைப்புகளின் பட்டியல்

## கலைகள்-Arts and Crafts

- கைப்பணிக்கலை: பெட்டி, பாய், மாலை, தும்பு தடி
- தச்சுக்கலை, மரவேலை
- மண்பாண்ட கலை
- கொல்லர்கலை
- தையற்கலை
- நெசவுக்கலை, கைத்தறி
- சிற்பக்கலை
- பின்னல்கலை
- கட்டக்கலை
- ஓவியக்கலை
- இசைக்கலை
- நடனக்கலை
- தோட்டக்கலை, விவசாயம்
- நாடகக்கலை
- மருத்துவக்கலை
- போர்கலை
- எழுத்துக்கலை
- சமயற்கலை
- திரைப்படக்கலை
- புகைப்படக்கலை
- அலங்காரக்கலை
- பத்திரிகைக்கலை
- மனவளக்கலை
# தமிழ் குனூ/லினக்சு காலக்கோடு

## 2006

- சூன் 8 - உபுண்டு தமிழ் குழுமம் சிறீ ராமதாசால் ஆரம்பிக்கப்படுகிறது
# தமிழ் குனூ/லினக்சு காலக்கோடு

## 2005

- IBM® S/390® IBM® eServer™ zSeries® Architectures க்கான நிறுவல் கையேடு தமிழில் வெளிவருகின்றது.
குறிப்பு: இதை பயர்பாக்ஸ் உலாவியில் சரியாக்கப் பார்க்க. View ->Character Encoding -> UTF-8 ஐத் தேர்ந்தெடுக்கவும்.
# தமிழ் குனூ/லினக்சு காலக்கோடு

## 2002

- வெங்கட்ரமணனால் "Tamil Linux Howto" எனும் கையேடு எழுதப்படுகிறது
- ஆகத்து 6 இல் நொப்பிக்ஸ் இனை தமிழ்ப்படுத்தும் முயற்சியில் ஈடுபட்டிருப்பதாக வசீகரன் தமிழினிக்ஸ் குழுமத்துக்கு அறிவிக்கிறார்
- மான்ட்ரேக் லினக்ஸ் 9.0, முதல் தமிழ் உள்ளடக்கப்பட்ட குனூ/லினக்ஸ் இயக்குதளமாக வெளிவருகிறது.
# தமிழ் குனூ/லினக்சு காலக்கோடு

## 2000

- அக்டோபர் 23 கேடீஈ 2.0 முதன்முறையாக தமிழ் மொழிபெயர்ப்பு பொதியுடன் வெளியாகிறது. (கே டீ ஈ இல் இடம்பெற்ற முதல் இந்திய மொழி தமிழேயாகும்.
- கே டீ ஈ 2.0 தமிழை கொண்டிருக்கும் என்ற அறிவித்தல் மடற்குழுக்களில் வெளியாகிறது
- சூலை 27, 2000 அன்று தமிழினிக்ஸ் மடலாடற்குழு ஆரம்பிக்கப்படுகிறது
# விக்கிப்பீடியா:முதற்பக்கக் கட்டுரைகள்/நவம்பர் 28, 2006

- **வெங்கட் சாமிநாதன்** என்ற பெயரில் எழுதும் சாமிநாதன், ஒரு கலை விமர்சகர். இலக்கியம், இசை, ஒவியம், நாடகம், திரைப்படம், நாட்டார் கலை போன்ற பல்வேறு துறைகளிலும் ஆழ்ந்த ரசனையும், விமர்சிக்கும் திறனும் கொண்டவர். இலக்கியம் வாழ்க்கையின் முழுமையை வெளிப்படுத்துவதன் மூலமாக உன்னதத்தை உணர்த்தும் முயற்சி என நம்பிச் செயல்டுபவர் வெங்கட் சாமிநாதன். துல்லியமான அந்தரங்க ரசனை கொண்ட சாமிநாதன் , நீல.பத்மநாபனின் *தலைமுறைகள்* பூமணியின் *பிறகு* போன்ற பல ஆக்கங்கள் சத்தமின்றி வந்தபோதே, கவனித்து முன்னிறுத்தியவர். அவரது கோணங்கள் பலவாறாக விவாதிக்கப்பட்டாலும் அவர் முன்னிறுத்திய ஆக்கங்கள் பொதுவான அங்கீகாரம் பெற்றன என்பது வரலாறு.  
- **சோழர்** பழந்தமிழ்நாட்டை ஆண்ட மூவேந்தர்களுள் ஒரு குலத்தவராவர். மற்ற இரு குலங்கள் சேரர்களும் பாண்டியர்களும் ஆவர். சோழர் குலம் வளம் பொருந்திய காவிரி ஆற்றுப் படுகைப் பகுதியிலேயே தோற்றம் பெற்றது. கிறித்துவுக்கு முந்தைய நூற்றாண்டுகளிலேயே சோழர் குலம் பெருமையுற்று விளங்கியதாயினும், கி.பி இரண்டாம் நூற்றாண்டுக்குப் பின்னர் சிற்றரசர் நிலைக்குத் தாழ்ந்து போயினர். பழைய சோழமண்டலப் பகுதிகளிலே, உறையூர், பழையாறு போன்ற இடங்களில் அவர்களது சிற்றரசுகள் நிலவின. கி.பி ஒன்பதாம் நூற்றாண்டின் நடுப்பகுதியில் தமிழ் நாட்டில் சோழர்கள் மீண்டும் வலிமை பெறத்தொடங்கினர். பத்தாம், பதினோராம் நூற்றாண்டுகள் சோழர் குலத்தின் பொற்காலமாக விளங்கியது. கி.பி 13 ஆம் நூற்றாண்டு வரை சோழரது ஆட்சி தமிழகத்தில் நிலவியது.
# சிறேதொகோ தீபகற்பம்

**சிறேதொகோ தீபகற்பம்** (知床半島 ஷிறேடொகோ அண்தோ) யப்பானின் நான்கு பிரதான தீவுகளுல் மிக வடக்கில் அமைந்துள்ளதான ஒக்கைடோ தீவின் கிழக்குப்பகுதியில் அமைந்துள்ளது. இது ஒகோட்ஸ் கடலை நோக்கி ஊடுருவி காணப்படுகிறது. யுனெஸ்கோ நிறுவனம் இப்பகுதியை 2005 ஜூலை 15 அன்று உலக உரிமை பிரதேசமாக பிரகடணப்படுத்தியது. சிறேதொகோ என்ற பெயர் இப்பிரதேசத்தின் ஆதி குடிகளின் மொழியான ஐனு மொழியில் உலக முடிவு என்ற அர்த்தம் தரும் பதத்தில் இருந்து யப்பானிய மொழிக்கு மறுவியதாகும்.
# சிறேதொகோ தீபகற்பம்

## புவியியல்

தீபகற்பத்தின் அந்ததில் காணப்படும் சிறேதொகோ முனை தொடக்கம் தீபகற்கபத்துக்கூடாக சங்கிலித்தொடரான எரிமலைகள் காணப்படுகின்றன. இவ்வெரிமலைத் தொடரில் மிக உயரமான கொடு முடியான உதபெட்சுதகே, மற்றும் சிறேதொகோய்யோசான் என்ற கொடுமுடிகள் பிரசித்தமானவை. இங்குள்ள எரிமலைகளில் இருந்து பல வெண்நீர் ஊற்றுகள் தோற்றம் பெறுகின்றன இவ்வூற்றுகளுக்கு அருகில் ஒன்சென்கள் நடாத்தப்பட்டு வருகின்றன. இவ் ஒன்சென்சன்கள் காரணமாக சுற்றுலா பயணிகள் அதிகளவில் வருகை தருகின்றனர்.
# சிறேதொகோ தீபகற்பம்

## தாவரங்களும் விலங்குகளும்

இங்கு கூம்பு வடிவ ஊசியிலை தாவரங்களும் அகன்ற இலை தாவரங்களும் கலப்பாக காணப்படுகின்றன. நரிகள், பிரவுன் கரடிகள் யப்பானிய மான்கள் போன்றவை இங்கு பரவலாக காணப்படுகின்றதோடு கடல்ச் சிங்கங்கள் அடிக்கடி கடற்கரைக்கு வந்து போவது வழக்கமாகும்.
# சிறேதொகோ தீபகற்பம்

## பாதுகாப்பு நடவடிக்கைகள்

இப்பிரதேசத்தின் இயற்கை அழகை பாதுகாக்கும் வகையிலும் வனவிலங்களின் பாதுக்காப்புக்காகவும் 1964 இல் இப்பிரதேசம் பாதுக்காக்பட்ட பிரதேசமாக அறிவிக்கப்பட்டு, சிறேதொகோ தேசிய வனம் நிறுவப்பட்டது. இங்கு சுற்றுலா பயணிகளுக்கு பார்வைக்கன சிறிய பிரதேசம் தவிர ஏனைய பகுதிகளுக்கு மக்கள் பிரவேசிப்பது தடை செய்யப்பட்டுள்ளது.
# ஜோன் கட்பெரி

**ஜோன் கட்பெரி** (John Cadbury, 1802 – 12 மே, 1889) இங்கிலாந்தின் பேர்மிங்காமில் சொக்கலேற் நிறுவனமொன்றைத் தாபித்தவர். இது வளர்ச்சிபெற்று உலகின் மிகப்பெரிய சொக்கலேற் தயாரிப்பு நிறுவனமான Cadbury-Schweppes நிறுவனத்தின் ஒரு பகுதியாக உள்ளது.  
1826 இல் திருமணம் செய்த முதல் மனைவி இரண்டாண்டுகளில் இறந்ததைத் தொடர்ந்து கட்பெரி 1932 இல் மீண்டும் திருமணம் செய்தார். அவர்களுக்கு ஏழு பிள்ளைகள. கட்பெரி 1861 இல் ஓய்வுபெற்றதைத் தொடர்ந்து அவரது பிள்ளைகளே வியாபாரத்தை நடத்தினர்.
# சிறேதொகோ தேசிய வனம்

**சிறேதொகோ தேசிய வனம்** (கன் எழுத்து:知床国立公園 சிறேதொகோ கொகுரிட்சு கோயென்) சிறேதொகோ தீபகற்பத்தின் பெரும் பகுதியை அடைத்து அமைந்துள்ளது. யப்பானின் ஒக்கைடோ தீவின் கிழக்கு மூலையில் அமைந்துள்ள இப்பிரதேசம் யப்பானில் மிகவும் தனிமைப்படுத்தப்பட்ட பிரதேசமாகும். இங்கு பெரும்பாலான பகுதிகளைக் கால் நடையால் மட்டுமே அணுக முடியும். இவ்வனம் பிரவுன் கரடிகளுக்கு பிரசித்தமானதாகும். மேலும் இரசியாவால் ஆக்கிரமிக்கப்பட்டுள்ள யப்பான் உரிமை கோரும் குனசிறி தீவு இப்பிரதேசத்துக்கு அருகில் அமைந்துள்ளது. 2005 யுனெஸ்கோ இவ்வனத்தை உலக உரிமையாக அடையாளப்படுத்தியது. மேலும் குனசிறி தீவையும் சேர்த்து எல்லை கடந்த உலக உரிமை சமாதான பூங்காவாக அபிவிருத்தி செய்ய அறிவுறுத்தியது.
# சிறேதொகோ தேசிய வனம்

## வெளியிணைப்புகள்

- Shiretoko National Park on Wikivoyage
- சிறேதொகோ தேசிய வனம் பற்றிய தளம்
# ஆர்தர் கொனன் டொயில்

சேர் **ஆர்தர் கொனன் டொயில்** (Sir Arthur Conan Doyle, மே 22, 1859 – ஜூலை 7, 1930) உலகப் புகழ்பெற்ற துப்பறியும் கதாபாத்திரமான செர்லக் ஹோம்சை உருவாக்கிய ஸ்கொட் எழுத்தாளர். துப்பறியும் புனைகதைத் துறையின் பெரும் மாற்றத்துக்குப் பங்களித்தவர். விஞ்ஞானப் புனைகதைகள், வரலாற்று நாவல்கள், நாடகங்கள், கவிதை, அ-புனைவு எனப் பெருமளவு எழுதியவர்.
# ஒன்சென்

**ஒன்சென்** (温泉) யப்பானின் இயற்கை வெந்நீர் கொண்ட பொதுக் குளியல் அறைகளாகும். ஓன்சென் யப்பானிய கலாச்சாரத்தில் முக்கிய இடம் வகிக்கிறது. ஒரு நாளைக்க்கு 12 மணித்தியாளங்கள் வேலைச் செய்வதை நோக்காகக் கொண்ட யப்பானியர்களுக்கு ஓய்வைக் கொடுக்கும் முக்கிய இடமாகும். மேலும் இங்கு ஆடையின்றியே குளியல் மேற்கொள்ளபட வேண்டும் என்பது ஒரு கட்டாய விதியாகும். ஆண் பெண்களுக்கு தனியான பிரிவுகள் காணப்படுவதோடு இருபாலருக்கும் பொதுவான ஒன்சென்களும் காணபபடுகின்றன. ஒன்சென் பற்றிய விளம்பரங்கள் தொலைக்காட்சிகளிலும் ஒளிபரப்பாவது வழக்கமாகும். ஒன்சென்கள் கொரியாவிலும் பிரபலமாக காணப்படுகிறது.
# விக்கிப்பீடியா:பயனர் தெரிவுக் கட்டுரைகள் - தொகுப்பு 02
கிறிஸ்துமஸ் கிறிஸ்தவர்களின் ஒரு முக்கியமான பண்டிகையாகும். இது பெரும்பாலான கிறிஸ்தவர்களால் டிசம்பர் 25 ஆம் நாள் கொண்டாடடப் படுகிறது எனினும் கிழக்கு மரபுவழி திருச்சபைகள் இதனை யூலியின் நாட்காட்டியின் டிசம்பர் 25ஐக் குறிக்கு நாளான சனவரி 7 ஆம் நாள் கொண்டாடுகின்றன. கிறிஸ்துமஸ் கொண்டாடப்படும் நாளானது மரபு வழி வருவதேயன்றி இது இயேசு பிறந்த நாளன்று. | **இருமுனையம் (Diode)** என்பது ஒரு மின் கருவி. இன்று இது பெரும்பாலும் குறைக்கடத்திப் பொருள்களால் ஆன ஒரு நுண்மின்னணுக் கருவி. இதற்கு ஒரு திசையில் மின்னழுத்தம் தந்தால் எளிதாக கடத்தி அதிக மின்னோட்டம் தருவது, ஆனால் எதிர் திசையில் மின்னழுத்தம் தந்தால் மிகக்குறைவாகக் கடத்தி மிகக்குறைவான மின்னோட்டம் தருவது. எனவே இக்கருவியை **ஒருவழிக் கடத்தி** என சுருக்கமாகக் கூறலாம். இச் சிறப்புப் பண்பின் பயனாக மாறுமின்னோட்டத்தை ஒரே திசையில் பாயும் நேர்மின்னோட்டமாக நெறிப்படுத்த பயன்படுகின்றது. இருமுனையம் மிகபெரும்பாலான மின்கருவிகளில் மின் சுற்றுக்களில், இலத்திரனியல் கருவிகளில் பயன்படுகின்றது. மின்னழுத்த சீர்படுத்தி, எண்ணக்கூறு கருவிகள், குறிபலை பிரிப்பிகள், அலைப்பிகள் ஆகியவற்றின் இலத்திரனியல் சுற்றுக்களில் இருமுனையம் சிறப்பாக பயன்படுகின்றது. |
| **நபர்கள் - சௌமியமூர்த்தி தொண்டமான்** | **இம்மாத படிமம்** |
| **சௌமியமூர்த்தி தொண்டமான்** (ஆகஸ்டு 30, 1913 - அக்டோபர் 30, 1999) இலங்கை வாழ் இந்தியத் தமிழர்களது முக்கிய அரசியல் தலைவர்களில் ஒருவராவார். 86 வது வயதில் இவர் இறக்கும் போது இலங்கைத் தொழிலாளர் காங்கிரசின் தலைவராகவும் இலங்கை அரசின் அமைச்சரவையில் வயது கூடிய அமைச்சராகவும் காணப்பட்டார். இவர் தொடர்ந்து 21 வருடங்கள் இலங்கை பாராளுமன்றில் அமைச்சராக பதவி வகித்தார். | } |
# மாவீரர் நாள் (தமிழீழம்)

தமிழீழத்தில் ***மாவீரர் நாள்*** (*Maaveerar Naal*) என்பது தமிழீழ விடுதலைப் போராட்டத்தில் பங்குபெற்று தாய்நாட்டுக்காக தமது உயிரை ஈந்த தமிழீழ விடுதலைப்புலிகள் இயக்கத்தின் உறுப்பினர்களையும், அவர்களோடு சேர்ந்து போரிட்டு உயிர் ஈந்த எல்லைப்படை துணைப்படை வீரர்களையும், புலிகளோடு இணைந்து உயிர் ஈந்த ஈழ புரட்சிகர மாணவர் இயக்க உறுப்பினர்களையும், மற்றும் குட்டிமணி, தங்கத்துரை போன்ற வேறு சில ஈழப்போராட்ட போராளிகளையும் நினைவுகூர்ந்து அஞ்சலி செய்து, பெருமைப்படுத்தும் நாள் ஆகும். இதற்குரிய நாளாக நவம்பர் 27 ஆம் நாள் தமிழீழ விடுதலைப்புலிகள் அமைப்பினரால் 1989 ஆண்டில் அறிவிக்கப்பட்டது. நினைவுகூரும் நாள் போன்று மற்ற நாடுகளில் போர்வீரர்களை நினைவுகூரும் நாட்களோடு மாவீரர் நாள் ஒப்பிடத்தக்கது. ஈழத்தமிழர் அனேகர் வெவ்வேறு அரசியல் நிலைப்பாடுகளைக் கொண்டிருந்தாலும், ஈழப் போராட்டத்தில் மடிந்த வீரர்களுக்கு மரியாதை செய்வர். மற்ற இயக்கங்களுடைய போராளிகளுக்கும் இவ்வாறு வணக்கம் செலுத்தும் நாட்கள் உண்டு.
# மாவீரர் நாள் (தமிழீழம்)

## வரலாறு

விடுதலைப் புலிகள் ஈழப் போரில் இறந்த போராளிகளை நினைவுகூருவது, மதிப்பது தமது அடிப்படைக் கடமைகளில், கொள்கைகளில் ஒன்றாகக் கருதுகிறார்கள். மாவீரர் நாளாக நவம்பர் 27 விடுதலைப் புலிகளால் 1989 அறிவிக்கப்பட்டது. தமிழீழ மாவீரர் நாளாக இந்நாளைத் தேர்ந்தெடுத்ததற்கு தமிழீழ போராட்ட வரலாற்றுடன் இணைந்த ஒரு முக்கிய காரணம் உள்ளது. இந்த நாளில்தான் தமிழீழ விடுதலைப்புலிகள் அமைப்பின் முதலாவது போராளியான சங்கர் (செ. சத்தியநாதன்) மரணம் அடைந்தார்.
# மாவீரர் நாள் (தமிழீழம்)

## கடைப்பிடிப்பு

### தமிழீழம்

போராட்டக் காலத்தில் மாவீரர் நாளில் பல மாவீரர் குடும்பங்கள் மாவீரர்களின் கல்லறைக்களுக்கு சென்று அஞ்சலி செலுத்துவர். கொடியேற்றுதல், ஈகைச்சுடரேற்றுதல், மலர்தூவி அஞ்சலி செய்தல் என்பன மாவீரர்நாளின் முக்கிய நிகழ்வுகளாக இடம்பெறுகின்றன. அதனைத் தொடர்ந்து தமிழீழத் தேசியத்தலைவரின் மாவீரர்நாள் உரையும், விடுதலை வேட்கையையும், வீர உணர்வுகளையும் தரக்கூடியதான கலைநிகழ்வுகளும், பல்வேறு நினைவுகூர் நிகழ்வுகள், உரைகளும் இடம்பெற்றன. மாவீரர் வாரத்தில் மாவீரர் குடும்பங்களின் உறுப்பினர்களும் பெருமைப்படுத்தப்பட்டனர். 2009 ஈழப்போராட்டத் தோல்வியின் பின் இலங்கை அரசால் மாவீரர்நாள் துயிலும் இல்லங்கள் அழிக்கப்பட்டும், மாவீரர்நாள் நினைவு நிகழ்வுகள் தடைசெய்யப்பட்டும் உள்ளன.
# மாவீரர் நாள் (தமிழீழம்)

## கடைப்பிடிப்பு

### புலம்பெயர் நாடுகள்

புலம்பெயர் நாடுகளிலும் தமிழீழத்தில் கடைப்பிடிக்கப்படும் அத்தனை முறைகளும் மாவீரர்நாளில் கடைப்பிடிக்கப்படுகிறது. மாவீரர்துயிலும் இல்லமும், கல்லறைகளும் செயற்கை முறைகளில் வடிவமைக்கப்பட்டு அதற்கென ஒரு மண்டபத்தில் வைத்து மாவீரர்கள் நினைவுகூரப்படுகிறார்கள். முன்னர் புலம்பெயர் நாடுகளில் நடைபெறும் மாவீரர்நாட்கள் அந்தந்த நாடுகளின் விடுமுறைகளோடு ஒட்டி, ஈழமக்களின் வசதிக்கேற்றபடி நாள் குறிக்கப்பட்டு நினைவுகூரப்பட்டது. தற்போது சில ஆண்டுகளாக அந்த நிலையில் மாற்றங்கள் ஏற்படுத்தப்பெற்று மாவீரர்நாளான நவம்பர் 27ஆம் நாளிலேயே அனேகமான புலம்பெயர் நாடுகளில் மாவீரர்நாள் நிகழ்கிறது.
# மாவீரர் நாள் (தமிழீழம்)

## கொடியேற்றுதல்

மாவீரர் நாள் நிகழ்வுகளில் தமிழீழத் தேசியக்கொடியை ஏற்றிப் போற்றுதல் மிக முக்கியமான நிகழ்வாகக் கருதப்படுகிறது. தமிழீழத் தேசியக் கொடி மாவீரர் குடும்ப உறுப்பினர்களால் ஏற்றப்படும். கொடியேற்றப்படும் போது புதுவை இரத்தினதுரையால் எழுதப்பெற்ற *ஏறுது பார் கொடி ஏறுது பார்...* என்ற உணர்வு மிக்க பாடல் ஒவ்வொரு முறையும் ஒலிக்க விடப்படும்.
# மாவீரர் நாள் (தமிழீழம்)

## மாவீரர் நாள் உறுதிமொழி

உலகத் தமிழர் அனைவரும் மாவீரர் நாளன்று தமிழ் மக்களைக் காக்க இன்னுயிர் நீத்த தியாகிகளுக்கு அஞ்சலி செலுத்தும் வகையிலும், அவர்கள் கண்ட தமிழீழக் கனவை நனவாக்கவும் அரும்பாடு படுவேன் என்றும் உறுதிக்கூறி கீழ்க்கண்ட உறுதிமொழியை எடுப்பார்கள்.  
<poem>"மொழியாகி,
எங்கள் மூச்சாகி - நாளை
முடிசூடும் தமிழ்மீது உறுதி!
வழிகாட்டி எம்மை
உருவாக்கும் தலைவன்
வரலாறு மீதிலும் உறுதி!
விழிமூடி இங்கு
துயில்கின்ற வேங்கை
வீரர்கள் மீதிலும் உறுதி!
இழிவாக வாழோம்
தமிழீழப் போரில்
இனிமேலும் ஓயோம் உறுதி!"
</poem>
# மாவீரர் நாள் (தமிழீழம்)

## ஈகைச்சுடரேற்றுதல்

தொடக்க காலங்களில் மாவீரர் நாளில் ஈகைச்சுடரேற்றுவது நள்ளிரவு 12.00 மணிக்கு என்றிருந்தது. பின்னர் அது மாலை 06.05 மணிக்கு என்று மாற்றப்பட்டு விட்டது. அதற்கும் காரணம் உள்ளது. தமிழீழ விடுதலைப் போராட்டத்தில் முதற் களப்பலியான சங்கர் வீரமரணமடைந்தது நவம்பர் 27, 1982 அன்று மாலை 6.05 மணிக்கு. லெப். சங்கர் தனது தாய் நாட்டுக்காக தன் உயிரை அணைத்துக் கொண்ட அதே நாள், அதே நேரமான 6.05 மணியே தமீழீழ மாவீரர்நாளில் ஈகைச்சுடரேற்றும் நேரமானது.  
ஈசைக்சுடரேற்றும் போது மாவீரர் துயிலுமில்லப் பாடல் பாடப்படும்.
# மாவீரர் நாள் (தமிழீழம்)

## மாவீரர் குடும்ப பெருமைப்படுத்தப்படல்

மாவீரர் வாரத்தில் மாவீரர் குடும்பங்களின் உறுப்பினர்களும் விடுதலைப்புலிகள் அமைப்பினரால் பெருமைப்படுத்தப்பட்டனர். ஆரம்பத்தில் இந்தச் செயற்பாடு தமிழீழத்தில் மட்டுமே கடைப்பிடிக்கப் பெற்றது. அதற்குப் பிறகு வெளிநாடுகளிலும் இந்த நிகழ்வு நடைபெற்றது.
# மாவீரர் நாள் (தமிழீழம்)

## மாவீரர் குடும்ப பெருமைப்படுத்தப்படல்

### தமிழீழத்தில்

ஒரு மாவீரனின் நினைவுச்சின்னம் எந்த மாவீரர் துயிலும் இல்லத்தில் உள்ளதோ அந்த இடத்துக்கு அவரது குடும்ப உறுப்பினர்கள் (பெற்றோர்கள், உடன்பிறப்புகள்) அழைத்து வரப்பட்டு மாவீரர் வாரத்தின் மூன்று நாட்கள் அதற்குரிய மண்டபத்தில் தங்க வைக்கப்பட்டு விருந்தினர்களாகக் கவனிக்கப்பட்டனர்.
# மாவீரர் நாள் (தமிழீழம்)

## மாவீரர் குடும்ப பெருமைப்படுத்தப்படல்

### புலம்பெயர் நாடுகள்

அதற்கென மாவீரர் வாரத்தின் ஒரு நாளையோ அன்றி மாவீரர் நாளையோ தேர்ந்தெடுத்து அந்த நாளில் மாவீரர் குடும்பத்தினர் கௌரவிக்கப்பட்டார்கள்.
# மாவீரர் நாள் (தமிழீழம்)

## மாவீரர் நாள் உரை

மாவீரர்நாள் உரை தமிழீழ விடுதலைப்புலிகளின் தலைவர் வேலுப்பிள்ளை பிரபாகரனால் ஒவ்வோர் ஆண்டும் மாவீரர் நாளில் உரைக்கப்பட்டது. இவ்வுரை தமிழீழத்தில் இருந்து ஆற்றப்பட்டாலும் உலகின் பல நாடுகளுக்கும் நேரடி ஒலிபரப்பாகவும், ஒளிபரப்பாகவும் எடுத்துச் செல்லப்பட்டது. இவ்வுரை தமிழீழ விடுதலைப்புலிகள் அமைப்பில் பற்று கொண்டோர்களால் மட்டுமன்றி விடுதலையில் அக்கறை கொண்ட மற்றைய அமைப்பினர்களாலும், மாற்றுக் கருத்துக்கொண்ட அமைப்பினர்களாலும், விடுதலைப்போரையே வெறுப்பவர்களாலும், சாதாரண தமிழ் மக்களாலும், சிங்கள அரசினாலும் கூட செவிமடுக்கப்பட்டது.
# மாவீரர் நாள் (தமிழீழம்)

## கார்த்திகைப் பூ

தமிழர்களின் தேசியப்பூவாக, கார் காலத்தில் மலர்ந்திடுவதும், தமிழீழ தேசியக்கொடியின் வர்ணங்களைத் தன்னகத்தே கொண்டுள்ளதும், தமிழீழத் தேசியத் திருநாளாம் மாவீரர் நாள் வருகின்ற திங்களில் கொடிபரப்பி பூத்துக் குலுங்குவதும், தமிழீழ தேசமெங்கும் பரவி முகிழ் விடுவதுமான கார்த்திகைப் பூ பிரகடனப்படுத்தப்பட்டுள்ளது. கார்த்திகைப் பூவினை பண்டைத் தமிழ் இலக்கியங்களிலே காந்தள் என்றே அழைப்பர்.
# விக்கிப்பீடியா:முதற்பக்கக் கட்டுரைகள்/நவம்பர் 29, 2006

**வலைப்பதிவு** என்பது, அடிக்கடி இற்றைப்படுத்தப்படுவதற்கும், கடைசிப்பதிவு முதலில் வருமாறு ஒழுங்குபடுத்தப்படுவதற்குமென சிறப்பாக வடிவமைக்கப்பட்ட தனிப்பட்ட வலைத்தளமாகும். இற்றைப்படுத்துவதற்கும் பராமரிப்பதற்கும் வாசகர் ஊடாடுவதற்குமான வழிமுறைகள், வலைத்தளங்களை காட்டிலும் வலைப்பதிவுகளில் இலகுவானதாக வடிவமைக்கப்பட்டிருக்கும். சில நிறுவனங்கள் சாதாரண இணையப்பயனரும் இலகுவாக பயன்படுத்தும் வகையில் இற்றைப்படுத்துவதற்கு தயாரான நிலையில் வலைப்பதிவுகளை வடிவமைத்து வழங்குகின்றன. வலைப்பதிவுகளை தனிப்பட்ட வழங்கிகளிலோ, வலைத்தளங்களில் ஒரு பகுதியாகவோ வடிவமைத்து வைத்துக்கொள்ள முடியும்.
---  
**மாட்டு வண்டி** என்பது மாடுகளின் இழுவைத் திறன் மூலம் இயங்கும் வண்டி ஆகும். இத்தகு வண்டிகள் பெரும்பாலும் இலங்கை மற்றும் இந்தியப் பகுதிகளில் காணப்படும். இவ்வண்டிகளின் பயன்பாடு பண்டைக் காலம் தொட்டே இருந்து வருகின்றன. பழங்காலங்களில் வேளாண் பொருட்களை ஏற்றிச் செல்லப் பயன்பட்ட இவ்வண்டிகள், தற்போது தொழிற்சாலைப் பொருட்களை ஏற்றிச் செல்லவும் பயன்படுத்தப்படுகின்றன. விளைபொருட்கள், உர மூட்டைகள், நாற்றுகள், வைக்கோல் ஆகியவற்றை ஏற்றிச்செல்ல வேளாண் குடும்பங்களில் மாட்டு வண்டிகள் பயன்படுகின்றன.
# சுசி

**சுசி** அல்லது **சுஷி** (*Sushi*; கன் எழுத்து:寿司) வினாகிரி இட்டு சமைக்கப்பட்ட சோற்றுடன் கடலுணவுகள் இறைச்சி, காய்கறி அல்லது முட்டை போன்றவற்றை நிரப்பிகளாகவோ மேல்படையாக இட்டோ தயாரிக்கப்படும் உணவாகும். இவ்வாறு மேல்-படையாக அல்லது நிரப்பிகளாக பயன்படுத்தப்படும் உணவு சமைக்கப்பட்டதாகவோ, சமைக்கப்படாததாகவோ உப்பூட்டபட்டவையாகவோ இருக்கலாம். எல்ல சுசி வகையிலும் சோறு கட்டாய அங்கமாகும்.
# சுசி

## தயாரிப்பு முறைகள்

சுசியின் வகை அது தயாரிக்கப்படும் முறையால் அல்லது பயன்படுத்தப்படும் மேல்-படை அல்லது நிரப்பிகள் போன்றவற்றால் வேறுபடுத்தப்படுகிறது. சுசி தயாரிக்கபடும் முறைகளைப் பிரதானமாக மூன்றாக பிரிக்கலாம்;  
1. மகிசுசி: நொரியில் (கடல் பாசியை மெல்லியதாக அழுத்தி உலரவைத்து செய்யப்படுவது) சோறு மற்றும் ஏதாவது நிரப்பிகள சுற்றப்பட்டு உருளை வடிவில் செய்யப்படுபவை. மக்கி நான்கு வகைப்படும்.
1. ச்சூ மக்கி: மத்திம அளவாக உருட்டப்பட்ட மக்கி, ஒன்ற்கு மேற்பட்ட மூலப் பொருட்களைக் கொண்டிருக்கும்.
1. ஃபூடொ மக்கி: தடிப்பாக உருட்டப்பட்ட மக்கி, ஒன்ற்கு மேற்பட்ட மூலப் பொருட்களைக் கொண்டிருக்கும்.
1. ஒசோ மக்கி: மெல்லியதாக உருட்டப்பட்ட மக்கி, ஒரு மூலப்பொருளை மட்டுமே கொண்டிருக்கும்.
1. டெமக்கி: கூம்பு வடிவிலான மக்கி சுசி
1. நிகிரிசுசி: கையில் பிடிக்கப்படும் நீள் கோள வடிவான சோறு உருண்டைக்கு மேல்-படை ஒன்று இட்டு செய்யப்படும் சுசி
1. குண்கன் மகிசுசி: நொரியால் செய்யப்பட்ட உருளைக்குள் அடியில் சோறு இட்டு மேல் பகுதியில் மீன் முட்டை இட்டு செய்யப்படும் சுசி
பயன்படுத்தப்படும் மேல்-படை அல்லது நிரப்பிகளைக் கொண்டு சுசி வகைப்படுத்தப்படும் போது அது சோறுடன் பயன்படுத்தப்படும் மற்றை மூலப்பொருளின் பெயரை
கொள்ளும். இதன் படி பல சுசி வகைகள் காணப்படுகின்றது.
# ஆல்பிரட் நோபல்

<big>**ஆல்ஃபிரட் நோபெல்**</big> ((பிறப்பு:(சிட்டாக்கோம், சுவீடன், 21 அக்டோபர் 1833 – Sanremo, இத்தாலி, 10 திசம்பர் 1896)) நோபெல் பரிசினை உருவாக்கிய சுவீடன் நாட்டு அறிவியலாளர். டைனமைட் வெடிமருந்தைக் கண்டுபிடித்தவர். ஆல்ஃபிரட் நோபெல் ஒரு வேதியாளர், பொறியாளர், புத்தாக்குனர், ஆயுதத் தயாரிப்பாளராகவும் திகழ்ந்தார். போப்பர்சு என்னும் பெரிய ஆயுத உற்பத்தி நிறுவனத்துக்கு உரிமையாளராக இருந்தார். தன்னுடைய கடைசி உயிலின் மூலம், தன் பெரும் சொத்தைக் கொண்டு நோபெல் பரிசை நிறுவினார். இவரின் நினைவாக நோபெலியம் (Nobelium)என்னும் synthetic தனிமம் பெயரிடப்பட்டது.
# தமிங்கிலம்

தமிழ் மொழியின் பேச்சிலோ எழுத்திலோ ஆங்கில சொற்களின் பயன்பாடும் ஆங்கில இலக்கணக் கட்டமைப்பும் அதிகம் காணப்படும் பொழுது அந்த பேச்சையோ எழுத்தையோ **தமிங்கிலம்** எனலாம். தமிங்கிலிசு, தங்கிலிசு என்றும் சிலர் குறிப்பிடுவதுண்டு. தமிங்கிலம் ஆங்கிலத்தின் வட்டார மொழி வழக்கு அல்ல. இது தமிழ் மொழியின் திரிபே ஆகும். தமிங்கிலத்தை தமிழில் அதிக சமசுகிருதச் சொற்களின் பயன்பாட்டால் தோன்றிய மணிப்பிரவாள நடையோடு ஒப்பிடுவது தகும். சில தமிழர்கள் தமிழரோடு ஆங்கிலத்தில் உரையாடும்பொழுது தமிழ்ச் சொற்களை இடையிடையே பயன்படுத்துவதும் உண்டு.
# தமிங்கிலம்

## காரணங்கள்:

### குடியேற்றவாதம்

ஆங்கில காலனித்துவ ஆட்சியில் ஆங்கிலம் கல்வி, நிர்வாக, சட்ட, அரச மொழியாக இருந்தது. அது ஆங்கில மொழி தமிழ்நாட்டிலும், இலங்கையிலும் பரவ வழி வகுத்தது. தமிழ் மொழி பேச்சு வழக்கில் ஆங்கில மொழியின் பல சொற்களை உள்வாங்கியது.
# தமிங்கிலம்

## காரணங்கள்:

### வர்க்கவாதம்

தமிங்கிலம் பேசுவதால், அதாவது அதிக ஆங்கில சொற்கள் பயன்படுத்திப் பேசினால், தம்மை படித்தவராக, அல்லது உயர் வர்க்கத்தவராக அடையாளப்படுத்தலாம் என்று தவறாக எண்ணிப் பலர் பயன்படுத்துகிறார்கள். இது இவர்களின் அறியாமையே. ஆங்கிலம் ஒரு பொருளீட்டு மொழி மட்டுமே என்பதை உணராததே ஆகும். இது காலனித்துவ காலத்தில் உயர் கல்வியை அல்லது உயர் பதவிகளை ஆங்கிலம் படித்தோர் மட்டும் பெற்றதன் தொடர்ச்சியான மனப்பாங்கு ஆகும்.
# தமிங்கிலம்

## காரணங்கள்:

### ஊடகங்கள்

இன்று ஊடகங்களில், குறிப்பாக தமிழ்நாட்டுத் தொலைக்காட்சிகளில் நல்ல தமிழ் தெரியாத அல்லது சரியான தமிழ் உச்சரிப்புத் தெரியாத தொகுப்பாளர்கள் தமிங்கிலத்தைப் பெரிதும் பயன்படுத்துகிறார்கள். இதைப் பின்பற்றி பலரும் தமிங்கிலம் பேசுகிறார்கள். இந்த இழிநிலையை நீக்க விரைவான நடவடிக்கைகள் எடுக்கப்பட வேண்டும் எனத் தமிழ் ஆர்வலர்கள் கூறுகின்றனர். தமிழர் வாழும் இலங்கை, மலேசியா, சிங்கப்பூர், புலம்பெயர்ந்து வாழும் பிற நாடுகளில் இத்தகைய இழிநிலை இல்லை.
# தமிங்கிலம்

## காரணங்கள்:

### மொழிக் குறைபாடுகள்

தமிழ் மொழியில் இலகுவாக உயர் கல்வி பெறும் வசதி இல்லை.. குறிப்பாக கணிதம், பொறியியல், வேதியியல், மருத்துவம் போன்ற துறைகளில் தமிழ் மொழியில் ஆக்கங்கள் அரிது. இதனால் அன்றாடம் பயன்படும் மொழியாக ஆங்கிலம் தமிழ்நாட்டிலும், இலங்கையிலும் உள்ளது. இப்படி துறைசார் உரையாடல்களில் ஆங்கிலம் அதிகம் பேசுப்படுவது, அறிவியல் தமிழ் போதிய வளர்ச்சி பெறாமை காரணம் ஆகும்.
# தமிங்கிலம்

## தமிங்கிலச் சொற்கள் பட்டியல்

| மம்மி | Mommy | அம்மா |  |
| --- | --- | --- | --- |
| டாடி | Daddy | அப்பா |  |
| ஃபிரண்ட் | friend | நண்பர், தோழர் |  |
| ஃபேமிலி | family | குடும்பம் |  |
| லவ் | love | காதல் |  |
| எலோ | Hello | வணக்கம் |  |
| சாரி | Sorry | மன்னிக்க, மன்னிக்கவும் |  |
| பிளீசு | Please | தயந்து, தயவுசெய்து |  |
| தேங்குசு | Thanks | நன்றி |  |
| குட் னைட் | Good night | நல்லிரவு, 'நாளைய பொழுது நன்றாக விடியட்டும்' |  |
| பாய் | Bye | போய் வருகிறேன். |  |
| கான்செப்ட் | Concept | கருத்துரு, கருத்துருவம், கரு, கருத்துப்படிமம், கருப்பொருள், |  |
| ஐடியா | Idea | எண்ணம், எண்ணக்கரு, ஏடல் |  |
| கிளாசிக் | Classic | செவ்வியல் |  |
| சுகூல் | school | பள்ளிக்கூடம், பாடசாலை |  |
| கார்பேச்சு | garbage | குப்பை, கழிவு |  |
| கம்ப்யூட்டர் | computer | கணினி |  |
| இண்டர்நெட் | internet | இணையம் |  |
| டிரிங்சு | drinks | பானம், குடிபானம் |  |
| ரயிசு | rice | சோறு |  |
| கான்வெண்ட் | convent | பள்ளி |  |
| சுபெசல் | special | சிறப்பு |  |
| லன்ச் | lunch | மதிய உணவு |  |
| டின்னர் | dinner | இரவு உணவு |  |
| சுடூடண்ட்சு | students | மாணவர்கள், மாணவர், மாணவன், மாணவி |  |
| ஃபீலிங் | feeling | உணர்ச்சி, உணர்வு |  |
| காம்பட்டிசன் | competition | போட்டி |  |
| கம்பிளைன் | complain | முறையீடு |  |
| போலிசு | Police | காவல்துறை |  |
| நைட் | night | இரவு |  |
| சூசைட் | suicide | தற்கொலை |  |
| ஃபாரின் | foreign | வெளிநாடு |  |
| ஃப்ளாட் | flat | மாடி, அடுக்குமாடி |  |
| பிரதர் | brother | அண்ணன், தம்பி |  |
| சிசுட்டர் | sister | அக்கா, தங்கச்சி/தங்கை | } |
# தமிங்கிலம்

## ஊடகங்களில் தமிங்கிலம்

தமிழ்நாட்டில் அச்சு மற்றும் எழுத்து ஊடகங்களில் தமிங்கிலத்தில் பேசுவதும் எழுதுவதும் நாகரிகம் எனக் கருதுவோர் உள்ளனர். குறிப்பாக இளைய தலைமுறையினரோடு இயல்பாக தொடர்பாடுவதற்கு தமிங்கிலத்தையே பயன்படுத்துகின்றனர். ஆங்கிலம் கலக்காத தமிழில் பேசுவோர் மொழித் தீவிரவாதிகள் என்று சித்தரிக்கப்படுவதும் நகைப்புக்குண்டாவதும் உண்டு.
# தமிங்கிலம்

## ஊடகங்களில் தமிங்கிலம்

### தொலைக்காட்சி நிகழ்ச்சிகள்

- லிட்டில் யீனியசு - அதி பெரும்பான்மையாக ஆங்கிலம்
- சூப்பர் மம் - பெரும்பாலும் ஆங்கிலம்
- சூப்பர் சிங்கர்
# தமிங்கிலம்

## ஊடகங்களில் தமிங்கிலம்

### திரைப்படங்கள்

- அபியும் நானும் (திரைப்படம்)
# நாசரேத்து

**நாசரேத்து** வடக்கு இசுரேலின் வடக்கு மாவட்டத்தில் அமைந்துள்ள பழமை வாய்ந்த நகராமாகும். விவிலியத்தின் ஏற்பாட்டில் இயேசு தனது குழந்தை பருவத்தில் வாழ்ந்த இடமாகக் கூறப்படுகின்றது. இந்நகரிலும் அதன் சுற்று வட்டாரத்திலும் விவிலியத்தின் முக்கிய சம்பவங்கள் நிகழ்ந்ததாக கருதப்படும் இடங்களில் பல கிறிஸ்தவ ஆலயங்கள் காணப்படுகின்றன. ஆண்டுதோறும் பல கிறிஸ்தவ யாத்திரிகர்கள் இந்நகருக்கு வருவது வழக்கமாகும். நாசரேத்து என்ற பெயர் "நெஸ்தர்"-முளை என்ற பதத்தில் இருந்து தோன்றியதாக சிசேரியாவின் யுசேபியுஸ் என்ற (கிபி 275 – 339) கிறிதவ ஆயர் தெரிவித்த கருத்தானது 20-ஆம் நூற்றாண்டு வரை நிலவி வந்தாலும் "நசரா" உண்மை என்ற பதத்தில் இருந்து வந்ததாக வாதிடுவோரும் உள்ளனர். இது "நஸ்-ரீன்"-ஒதுக்கப்பட்ட என்பதோடு குழப்பிக் கொள்ளக் கூடாது.
# வீரவில பன்னாட்டு வானூர்தி நிலையம்

**வீரவில பன்னாட்டு வானூர்தி நிலையம்** (*Weerawila International Airport*) என்பது இலங்கையில் நிர்மாண பணிகள் ஆரம்பிக்கப்பட்டு பின்னர் இடைநிறுத்தப்பட்ட பன்னாட்டு வானூர்தி நிலையமாகும். இலங்கை அரசுத்தலைவராக மகிந்த ராசபக்ச பதவியேற்றதன் முதலாம் ஆண்டு நிறைவைக் குறிக்கும் நாளான நவம்பர் 19, 2006 அன்று தெற்கிலங்கையில் அம்பாந்தோட்டை மாவட்டத்தில் வீரவில என்ற இடத்தில் அடிக்கல் நாட்டப்பட்டு ஆரம்பிக்கப்பட்டது.  
இவ்வானூர்தி நிலையமானது 4 கிலோமீட்டர்கள் நீளமான ஓடுபாதை மற்றும் ஒரே நேரத்தில் 14 வானூர்திகளைத் தரிக்கும் வசதி போன்றவற்றைக் கொண்டிருக்கக் கூடியதாக வடிவமைக்கப்பட்டது. இதற்காக 125 மில்லியன் அமெரிக்க டாலர்களை இலங்கை அரசு செலவிடவிருந்தது. இத்திட்டமானது 2009இல் நிறைவடையும் என எதிர்பார்க்கப்பட்டது.  
இத்திட்டம் பல சுற்றுச்சூழல் இடர்களைத் தோற்றுவித்ததை அடுத்து முற்றாகக் கைவிடப்பட்டது. இதற்குப் பதிலாக அம்பாந்தோட்டையில் மத்தலை என்னுமிடத்தில் புதிய பன்னாட்டு விமான நிலையம் ஒன்று அமைக்கப்பட்டது.
# வீரவில பன்னாட்டு வானூர்தி நிலையம்

## தற்போதய நிலை

இவ்விமான நிலையம் தற்போது இலங்கை வான்படைத் தளமாக இயங்குகிறது.
# விக்கிப்பீடியா:பக்கக் காப்புக் கொள்கை

விசமத் தொகுப்புகளை தடுக்கும் பொருட்டு பயனர்களின் இணக்க முடிவுக்கு ஏற்ப தமிழ் விக்கிப்பீடியா நிர்வாகிகள் சில பக்கங்களை தொகுக்க இயலாமல் பூட்டி வைக்கலாம். பிரச்சினையின் தீவிரத்தை பொறுத்து இது தற்காலிகமாகவோ தொடர்ந்தோ இருக்கலாம்.  
- விக்கிப்பீடியாவின் முதற்பக்கம் பலராலும் தொடர்ந்து பார்க்கப்படுவது என்ற காரணத்தால், முன்னெச்சரிக்கையாக அப்பக்கம் மட்டும் தற்போது பூட்டப்பட்டுள்ளது. எனினும், அதனோடு தொடர்புடைய வார்ப்புருக்களை தொகுக்க இயலும் என்பதால், உண்மையில் இப்பக்கம் தொகுக்கத் தக்கதே. விளையாட்டுத்தனமாக முதற்பக்கத்தில் தொகுப்புகள் செய்பவர்களை தடுப்பதை மட்டும் இப்பூட்டு தற்போது நோக்கமாகக் கொண்டிருக்கிறது.  
- பயனர்கள் தத்தம் பயனர் பக்கங்களை பூட்டி வைத்துக் கொள்ள உரிமை உண்டு என்றாலும் இது கூட தெளிவான விசமத் தாக்குதலுக்கு உள்ளாகும் பட்சத்தில் மட்டுமே பரிந்துரைக்கப்படுகிறது.  
- ஒரு பயனர் மட்டும் தொடர்ந்து விதண்டாவாதமாக ஒரு பக்கத்தையோ பல பக்கங்களையோ தொகுக்க முனைந்தால், அவரது பயனர் கணக்கை முடக்குவதே முதற் தீர்வாக இருக்கும். இந்த விசயத்தில் பக்கத்தை பூட்டுவது தீர்வாகாது.  
- ஒரு பக்கம் மட்டும் இலக்காக வைக்கப்பட்டு பலராலும் முன்னுக்குப் பின்னாக திரும்பத் திரும்ப மாற்றப்படும் சமயங்களில் மட்டும் அந்தப் பக்கத்தை பூட்டலாம். பக்கத்தை பூட்டுவதற்கு தற்போது வாக்கெடுப்பு ஒன்றும் இல்லை. நிர்வாகிகளின் ஆராய்ந்தறிதல் அடிப்படையில் ஒரு பக்கத்தைப் பூட்டலாம். வாக்கெடுப்பு தேவை என்று நிலை வரும்போது அதற்கான வழிமுறைகளை கொண்டு வரலாம். எனினும் பக்கங்களை காப்பது ஒரு அவசர நடவடிக்கை என்பதால் சில சமயம் வாக்கெடுக்கும் அவகாசம் இல்லாமல் போகலாம் என்பதையும் கருத்தில் கொள்ள வேண்டும்.  
- ஒரு பக்கம் விசமத் தாக்குதலுக்கு உள்ளாகும் என்று ஊகத்தின் அடிப்படையில் காப்பது தவறு. முதற்பக்கம் மட்டும் இதற்கு விதிவிலக்காகும். விசமத்தனத்துக்கான தெளிவான ஆதாரங்களை கண்ட பிறகே பக்கத்தை பூட்ட வேண்டும்.  
- ஒரு பக்கம் பூட்டப்படும் வேண்டும் என்று நீங்கள் கருதினால், அதற்கான காரணங்களோடு கட்டுரையின் பேச்சுப் பக்கத்திலும் தெரிவியுங்கள்.  
- இயன்றவரை மிகக் குறைந்த பக்கங்களுக்கு மிகக் குறைந்த கால அளவுக்கு மட்டும் பூட்டி வைப்பதை வழக்கமாக கொள்ள வேண்டும். இது விக்கிபீடியாவின் திறந்த மனப்பான்மைக்கு சான்றாக அமையும்.
# அசோக் குமார் (திரைப்படம்)

## கதை

போர்க்களம் சென்று வெற்றி வீரனாக வந்த தனது மகன் குணாளனை (*தியாகராஜ பாகவதர்*), தன் இளையாளான திசியரட்சதைக்கு (*கண்ணாம்பா*) அறிமுகப்படுத்தினார் அசோகர் (*வி. நாகையா*). அப்பால் அவனுக்கு விரைவாகவே யுவராஜ பட்டாபிசேகம் செய்யவும் நினைத்தார்.  
இந்த மகிழ்ச்சிச் செய்தியை தன் காதலி காஞ்சனமாலாவிடம் (*டி. வி. குமுதினி*) தெரிவித்தான் குணாளன். அதை ஒட்டுக்கேட்ட திசியரட்சதையின் தோழி பிரமீளா (டி. ஏ. மதுரம்) ஆத்திரங் கொண்டு பட்டாபிசேகம் நடக்காதவாறு செய்துவிடவேண்டுமென முயற்சித்தாள். ஆயினும் குணாளனின் பட்டாபிசேகம் நடக்காது நிற்கவில்லை. அந்த பட்டாபிசேகத்தின் போது, திசியரட்சதை குணாளன் நெற்றியில் திலகமிட்டாள். அவனது ஸ்பரிசம் பட்டதும் தன்னையுமறியாமல் அவன்மீது காதல் கொண்டாள். அன்றிரவு காஞ்சனமாலையும் குணாளனும் உல்லாசமாகப் பாடிக்கொண்டிருந்தனர். அவர்களது காதல் பாட்டு திசியரட்சதையின் காமத்தீயை நன்றாகக் கிளறிவிட்டுவிட்டது.  
மறுநாள் தன் தந்தையின் விருப்பப்படி குணாளன் திசியரட்சதையின் முன் பாடினான். அவன் பாடிக்கொண்டிருக்கும் போதே, அசோகர் மந்திரியின் அழைப்பிற்கிணங்க, வேலையாக வெளியே சென்றார். இதுதான் சமயம் என்று குணாளனைத் தன் இச்சைக்கு இசையத் தூண்டினாள் இளையராணி. குணாளன் மறுத்தான். இளையராணி வெகுண்டாள். அசோகர் வந்தார். குணாளன் மீது வீண் பழி சுமத்தினாள் திசியரட்சதை.  
குணாளன் நாடுகடத்தப்பட்டான். கர்ப்பவதியான காஞ்சனமாலாவையும் வெளியில் துரத்தினாள். குணாளனின் இரு கண்களையும் பிடுங்கச் செய்து வெளியில் துரத்தினாள். கண்ணற்ற குணாளனும், திக்கற்ற காஞ்சனமாலையும் ஒரு கிராமத்தில் சந்தித்து அங்கு கொஞ்ச நாள் தங்க, காஞ்சனமாலைக்கு ஒரு பெண் குழந்தை பிறக்கிறது. அங்கிருந்து குழந்தையுடன் ஊரூராக பிச்சை யெடுத்துப் போய்க் கொண்டிருக்க, திடீரென்று குழந்தை இறந்து விடுகின்றது.  
இதற்கிடையே மகனின் பிரிவாற்றாமையினால் மனம் நொந்து சுகவீனமடைந்து, அரச மருத்துவர் சொற்படி, சுவர்ணகிரியில் திசியரட்சதையுடன் வந்திருந்த அசோகர், பாட்டுப்பாடி பிச்சையெடுத்துத் திரிந்த குணாளனின் குரலைக் கேட்டு, அவர்களை வரவழைத்து உண்மை அறிந்தார். திசியரட்சதை நஞ்சருந்தி மாண்டாள்.  
புத்தபிக்கு உபகுப்தாச்சாரியாரின் (கே. மகாதேவய்யர்) உதவியால் பகவான் புத்தரின் சந்நிதானத்தில் குணாளனின் இழந்த கண்கள் இரண்டையும் பெற்று சுகமாக வாழ்கிறார்கள்.
# அசோக் குமார் (திரைப்படம்)

## நடிகர்கள்

| நடிகர் | பாத்திரம் |  |
| --- | --- | --- |
| தியாகராஜ பாகவதர் | குணாளன் |  |
| வி. நாகையா | சாம்ராட் அசோகர் |  |
| ரங்கசாமி அய்யங்கார் | ரதகுப்தர் |  |
| என். எஸ். கிருஷ்ணன் | வைத்தியர் தேரையன் |  |
| கே. மகாதேவய்யர் | உபகுப்தர் |  |
| எம். ஜி. ஆர் | மகிந்திரன் |  |
| ரஞ்சன் | புத்தர் |  |
| முறாலி | கஞ்சுகி |  |
| பி. கண்ணாம்பா | திட்சயரட்சிதை |  |
| டி. வி. குமுதினி | காஞ்சனமாலா |  |
| டி. ஏ. மதுரம் | பிரமீளா | } |
# அசோக் குமார் (திரைப்படம்)

## இப்படத்தில் இடம்பெற்ற பாடல்கள்

இப்படத்தில் மொத்தம் 19 பாடல்கள் இடம்பெற்றிருந்தன. பாபநாசம் சிவன் பாடல்களை இயற்றியிருந்தார். *உனைக் கண்டு மயங்காத பேர்களுண்டோ*, *சத்வகுண போதன்*, *பூமியில் மானிட ஜென்ம மடைந்துமோர்* ஆகிய பாடல்கள் மிகப் பிரபலான பாடல்களாகும்.
| பாடல் | பாடியோர் | இராகம் |  |
| --- | --- | --- | --- |
| *சுகம் தருவதே சோலை வாசந்தானே* | வி. நாகையா, கண்ணாம்பா | - |  |
| *மாநில வாழ்வு பெரும் ஆனந்தம்* | தியாகராஜ பாகவதர் | கல்யாணி |  |
| *உள்ளங்கவருமென் பாவாய்* | தியாகராஜ பாகவதர், டி. வி. குமுதினி | - |  |
| *தியானமே எனது மனது நிறைந்தது* | தியாகராஜ பாகவதர் | காபி |  |
| *உனைக் கண்டு மயங்காத பேர்களுண்டோ* | தியாகராஜ பாகவதர் | பைரவி |  |
| *மானிட வாழ்வினிலே துயர் சுகமும்* | கே. மகாதேவய்யர் | கமாஸ் |  |
| *மதனனே வா சிருங்காரா* | கண்ணாம்பா | இந்துஸ்தானி |  |
| *விட்டிட மாட்டேன் தொட்டெனை கட்டியணைத்திடுய்வாய்* | டி. ஏ. மதுரம், என். எஸ். கிருஷ்ணன் | - |  |
| *தபயோகம் பலிக்கும் நாளே* | கண்ணாம்பா | இந்துஸ்தானி |  |
| *சத்வகுண போதன்* | தியாகராஜ பாகவதர் | ஜோன்புரி |  |
| *வன்பசிப் பிணிக்குணவு நம் கையில் கிட்டினும்* | தியாகராஜ பாகவதர் | சிந்துபைரவி |  |
| *மனமே நீ ஈசன் நாமத்தை* | தியாகராஜ பாகவதர் | குந்தவராளி |  |
| *பூமியில் மானிட ஜென்ம மடைந்துமோர்* | தியாகராஜ பாகவதர் | - |  |
| *உன்னையே அன்புடன் வாரியணைக்கும்* | தியாகராஜ பாகவதர் | - |  |
| *தெரிஞ்சுட்டேன் விஷயம் புரிஞ்சிட்டேன்* | என். எஸ். கிருஷ்ணன் | - |  |
| *கிடையாது வாழ்விதிலே - சுகமே* | தியாகராஜ பாகவதர், டி. வி. குமுதினி | - |  |
| *தஞ்சம் நீ கதியே அஞ்சேல் என அயம் அருள்நிதியே* | கண்ணாம்பா | சிந்துபைரவி |  |
| *சினம் காமம் பொய் களவு வஞ்ச நெஞ்சர்* | தியாகராஜ பாகவதர் | விருத்தம், ராகமாலிகை |  |
| *பாருலகிலுழன்று நொந்தேன் நொந்தேன்* | - | மோகனம் | } |
# சசிமி

**சசிமி** அல்லது சஷிமி (கன் எழுத்து: 刺身) சமைக்கப்படாத புதிய கடலுணவுகளைக் கொண்டு தாயாரிக்கப்படும், யப்பானிய உணவாகும். இதில் கடலுணவுகள் 2.5 சதம மீட்டர் அகலமும் 4 சதம மீட்டர் நீளமும் 0.5 சதம மீட்டர் தடிப்பும் கொண்ட பகுதிகளாக வெட்டப்பட்டு இத்துண்டுகளை தோய்த்து உண்பதற்கான சோஸ் (வசாபி கலக்கப்பட்ட சோயா சோஸ்) ஒன்றோடு பரிமாறப்படும். மீன் துண்டுகளுடன் சிலவேளைகளில் மெல்லியதாக வெட்டப்பட்ட இஞ்சியும் வழங்கப்படும். இது யப்பானில் மிகவும் பிரசித்தமான உணவாகும்.
# சசிமி

## பரிமாறல்

சசிமி யப்பானிய பாரம்பரிய உணவில் பெரும்பாலும் முதலாவதாக உட்கொள்ளப்படும் சிற்றுணவாகும். ஆனால் இதுவே பிரதான உணவாகப் பரிமாறப்படும் சந்தர்ப்பங்களும் அதிகமாகும். சசிமி ஏனைய உணவுகளின் சுவை நாவை பாதிக்கும் முன்னர் உட்கொள்ளப்பட வேண்டும். சசிமியின் சுவை அதில் பயன்படுத்தப்பட்டுள்ள கடலுணவுக்கேற்ப வேறுபடக் கூடியதாகும். கடலுணவுடன் முள்ளங்கிக் கிழங்கு சிறு கீற்றுகளாக சீவப்பட்டு பரிமாறப்படும். சசிமியுடன் பரிமாறப்படும் சோஸ் பொதுவாக சோயா சோஸ், வசாபி, தேசிக்காய்ச் சாறு போன்றவற்றின் கலப்பாகும். யப்பானியர்கள் வசாபியை தாங்களே சோயா சோஸில் கலக்க விரும்புவதால், இவை தனித்தனியாக பரிமாறப்பட்டு உணவுக்கு முன்னர் அவரவரே கலந்துக் கொள்வர். வசாபி சுவையூட்டியாக பயன்பட்டாலும் அது சமைக்கப்படாத கடலுணவில் இருக்கக் கூடிய பாக்டீரியாக்களை அழிக்க உதவுகிறது.
# சசிமி

## வகைகள்

பொதுவான மூலப் பொருட்கள்:  
- 鮭 சகே: செமண்
- いか இக்கா: Squid
- えび எபி: இரால்
- まぐろ மகுரோ: டூனா
- さば சபா: மெகரல்
- たこ டகோ: ஒக்டோபஸ்
- とろ டோரோ: Fatty Tuna
- はまち அமச்சி: Yellowtail
- ふぐ புகு: Takifugu  
ஆக்டோபஸ் சிலவேலைகளில் சமைக்கப்பட்டுப் பரிமாறப்பட்டாலும் செமண் டூனா போன்றவை சமைக்கப்படாமலேயே பரிமாறப்படும்.
- The Sushi
# மேமன்கவி

**மேமன்கவி** (*Memon Kavi*, அப்துல் கரீம் அப்துல் ரஸாக், ஏப்ரல் 29, 1957) வட இந்திய குஜராத் மாநிலத்தைச் சார்ந்த மேமன் சமூகத்தில் பிறந்து இலங்கைத் தமிழ்க் கலை இலக்கிய உலகில் தன்னை படைப்பாளியாக அடையாளப்படுத்திக் கொண்டவர்.
# மேமன்கவி

## வாழ்க்கைச் சுருக்கம்

வட இந்தியாவின் குஜராத் மாநிலத்திலிருந்து இலங்கையில் குடியேறிய மேமன் சமூகத்தின் மத்தியதரக் குடும்பம் ஒன்றில் இரண்டு பெண் பிள்ளைகளுக்கு அடுத்து மூத்த ஆண் மகனாகப் பிறந்தவர் அப்துல் ரசாக். மேமன்மொழி எழுத்து வடிவம் இல்லாது பேச்சு மொழியாக மட்டுமே இருந்தமையால், இவரது தந்தை இவரை தமிழ் மொழி மூலத்திலான பாடசாலையில் சேர்த்தார். எட்டாம் வகுப்புடன் இவர் தனது பாடசாலை கல்வியை முடித்துக் கொண்டார். மேமன் சமூகத்தினர் பொதுவாக வணிகத் துறையிலேயே ஆர்வம் காட்டுவர். ஆனாலும் இவரோ அன்றைய காலத் தொடக்கம் எழுத்தாளனாக ஆக வேண்டும் என்ற ஆர்வத்தில் பல்வகையான நூல்களைப் படித்துக் கொண்டிருந்த காரணத்தால் முறையான கல்வி மீது ஏற்பட்ட சலிப்பில் பாடசாலைக் கல்வியை இடை நடுவில் கைவிட்டார். பாடசாலை வாழ்வின் இறுதிப்பகுதியில் இவரது தமிழாசிரியர் இலங்கை வானொலி நாடக புகழ் எம். அஸ்ரப்கான் இவரது வாசிப்பு பழக்கத்திற்கு ஊக்கப்படுத்தினார். பிற்காலத்தில் திறந்த பல்கலைக்கழகத்தில் பத்திரிகைத்துறை பாடநெறியை முடித்தார்.
# மேமன்கவி

## எழுத்துலகில்

இவரது முதலாவது கவிதை 1974 ஆம் ஆண்டு சுதந்திரன் இதழில் *தமிழே என் மூச்சு* எனும் தலைப்பில் வெளிவந்தது. முற்போக்கு எழுத்தாளர் சங்கத்துடன் ஆரம்பத்திலிருந்து தொடர்புகளைப் பேணி வருகிறார். 1990 ஆம் ஆண்டிற்கான இலங்கை சாகித்திய மண்டல பரிசை இவரது *நாளைய நோக்கிய இன்றில்* கவிதைத் தொகுதிக்காகப் பெற்றார்.  
பல இதழ்களுக்கு ஆசிரியராகவும், உதவி ஆசிரியராகவும் பணியாற்றி இருக்கிறார். இவரது கவிதைகள் சில ஆங்கிலம், சிங்களம், உருசிய மொழிகளில் மொழிபெயர்க்கப்பட்டுள்ளன. கவிதை ஓன்று தேசிய கல்வி நிறுவனம் வெளியிட்டிருக்கும் ஆசிரியர் பயிற்சி பாட நூலில் இடம் பெற்று இருக்கிறது. சப்பரகமுவ பல்கலைக்கழகத்தில் கலைமாணி பாட நெறி மேற்கொண்ட மாணவர் ஒருவர் இவரது கவிதைகளைப் பற்றிய ஓர் ஆய்வுக் கட்டுரை சமர்ப்பித்துள்ளார்.
# மேமன்கவி

## இவரது நூல்கள்

- *யுகராகங்கள்* (1976, எழுத்தாளர் கூட்டுறவு பதிப்பகம்)
- *ஹிரோசிமாவின் ஹீரோக்கள்* (1982, நர்மதா பதிப்பகம், தமிழ் நாடு)
- *இயந்திர சூரியன்* (1984, நர்மதா பதிப்பகம், தமிழ் நாடு)
- *நாளையை நோக்கிய இன்றில்* (1990, நர்மதா பதிப்பகம், தமிழ் நாடு)
- *மீண்டும் வசிப்பதற்காக* (1999, மல்லிகைப் பந்தல்)
- *உனக்கு எதிரான வன்முறை* (2005, துரைவி வெளியீடு)
- *ஒரு வாசகனின் பிரதிகள்* -கட்டுரைத் தொகுப்பு (2010, கொடகே வெளியீடு)
- *மொழி வேலி கடந்து..* -கட்டுரைத் தொகுப்பு (2013, கொடகே வெளியீடு)
- ஆதிகளின் புதைகுழிகளிலிருந்து....கவிதைத் தொகுப்பு (2017, கொடகே வெளியீடு)
- * பிரதிகள் பற்றிய பிரதிகள் * (2019, கொடகே வெளியீடு
- * பின்காலனியம்- கலை இலக்கியமும், கோட்பாடும் (அச்சில்)*
- டொமினிக் ஜீவாவும் நானும் (அச்சில்)
# மேமன்கவி

## விருதுகள்

- 1990 - *நாளைய நோக்கிய இன்றில்*, இலங்கை சாகித்திய மண்டலப் பரிசு.
- 2005 - *உனக்கு எதிரான வன்முறை*, யாழ். இலக்கிய வட்டத்தின் இணைப்புச் சங்கமான இலங்கை இலக்கியப் பேரவையின் சிறப்பு விருது.
# அல்லாஹ்

** அல்லாஹ்**(*Allah*)என்ற அரபிச்சொல்லின் வேர்ச்சொல் "அலாஹா". அலாஹா என்றால் வணங்கப்படுவது என பொருள். ஆதலால் "அல்லாஹ்" என்றால் வணக்கத்திற்குத் தகுதியான ஒரே இறைவன் என்பது அதன் பொருள். கடவுள், குதா, காட் என்ற பதங்கள் *வணங்கப்படுபவை* என்ற பொருளில் அவ்வாறு கூறப்படுகின்றன. அதற்குச் சமமான பொருளை உடையதே அரபு மொழியில் உள்ள *இலாஹ்* என்ற பதம். வணங்கப்படுகின்ற எதனையும் இலாஹ் என்று கூறலாம். இலாஹ் என்ற பொதுப் பெயருடன் *அல்* என்ற குறிப்புப் பெயரும் சேர்ந்ததே **அல்லாஹ்** என்பதாகும் என்பது மொழியியல் வல்லுனர்களின் கூற்று. அல்லாஹ் என்னும் சொல் எந்த ஒரு பாலையும் குறிக்காது. அதை போன்றே பன்மையும் இல்லை. இந்நிலையிலேயே திருக்குர்ஆன் என்ற இசுலாமியர்களின் மறை அல்லாஹ் என்ற வார்த்தையை அறிமுகப்படுத்துகின்றது. அல்லாஹ் என்ற சொல்லின் மாபெரும் சிறப்பு, அச்சொல்லிலிருந்து இடது பக்கமாக ஒவ்வொரு எழுத்தாக நீக்கினால் மிகுதியாக இருக்கும் சொல் அல்லாஹ் என்ற அர்த்தத்தையே தரும்.  
'அல்லாஹ்' என்பது ஒரு மொழியின் வார்த்தையாகும். அதுவும் அசல் உச்சரிப்பிலிருந்து மருவி அரபு மக்களிடம் ஏற்றதாழ 4000 வருடங்களாக புழக்கத்தில் உள்ள ஒரு வார்த்தையாகும். அந்த அரபு மக்களின் பெரும்பான்மையானோர் தாங்கள் வணங்கி வந்த மண், மரம், மட்டை, கற்கள், இன்னப்பிற மரணித்த மனிதர்கள், நம்பி இருந்த தேவதைகள் இவைகள் அனைத்தையும் 'இலாஹ்' என்று குறிப்பிட்டு வந்தனர். இலாஹ் என்பது பிறிதொரு சொல்லாகும். இதற்கு 'வணங்கப்படும் கடவுள்' என்பது பொருள். பல வணங்கப்படுபவைகளை உருவாக்கிக் கொண்ட அவர்கள், இவை அனைத்தையும் கடந்து ஒரு பெரிய சக்தி இருக்கின்றது என்றும் அதற்கு அல்லாஹ் என்ற பெயரையும் சூட்டி வந்தார்கள். இவை அனைத்தையும் அந்த மக்களிடம் இஸ்லாம் வெளிப்படுவதற்கு முன்பிருந்த வரலாறாகும். இந்த அல்லாஹ் என்ற பெரிய கடவுள் கொள்கை சித்தாந்தம் அரபு மக்களிடம் ஆயிரக்கணக்கான ஆண்டுகளாக நிலைபெற்ற ஒன்றாகும்.  
பெரியக் கடவுள் (அல்லாஹ்), குட்டிக் கடவுள்கள்(இலாஹ்) என்ற பலவீன சித்தாந்தத்தை இஸ்லாம் முறைப்படுத்தி பல்வேறு குட்டிக் கடவுள்களையெல்லாம் களைந்து விட்டு அந்த மாபெரும் சக்தியான ஒரே இறைவனை (அரபு மொழிக் குறியீடான அல்லாஹ்வை) நிலைபெறச் செய்தது. "பல கடவுள்கள் வேண்டாமென்று (இவர்) ஒரேக் கடவுளாக ஆக்கிவிட்டாரா. இது ஆச்சரியமான ஒன்றுதான் என்று (அந்த அரபு மக்கள்) கூறினர்". (அல் குர்ஆன் 38:5)
# அல்லாஹ்

## அல்லாஹ்வை பற்றி குர்ஆன்

**குர்ஆன்** அல்லாஹ்வை பற்றி பல்வேறு விடயங்களை தன்னகத்தே கொண்டிருந்தாலும், கீழ் காணும் குர்ஆனின் 112-வது அத்தியாயம் இவ்வாறு கூறுகிறது.
*بسم الله الرحمن الرحيم*  
(112:1) قُلْ هُوَ اللَّهُ أَحَدٌ
(நபியே!) நீர் கூறுவீராக: அல்லாஹ் அவன் ஏகன்.  
(112:2) اللَّهُ الصَّمَدُ
அல்லாஹ் (எவரிடத்தும்) தேவையற்றவன்.  
(112:3) لَمْ يَلِدْ وَلَمْ يُولَدْ
அவன் (எவரையும்) பெறவுமில்லை (எவராலும்) பெறப்படவுமில்லை.  
(112:4) وَلَمْ يَكُن لَّهُ كُفُوًا أَحَدٌ
அன்றியும், அவனுக்கு நிகராக எவரும் இல்லை.  
இந்த நான்கு பண்புகளில் ஒன்று குறைந்தாலும் அவன் இறைவனாக ( அர்ஷின் அதிபதி) முடியாது.
# அல்லாஹ்

## பிற மத வேதங்களில் 'அல்லாஹ்'

அல்லாஹ்வை பற்றி குர்ஆன் மட்டும் பேசவில்லை மாறாக உலகின் பிற மத வேதங்களும் எடுத்தியம்புகின்றன என்பதற்கு சான்றுதான் அதில் இடம் பெற்றுள்ள அல்லாஹ்வின் பெயர்கள்.
விவிலியம்(புனித விவிலியம்): உலகம் முழுவதிலும் உள்ள கிறித்தவர்களால் புனித வேதமாக கருதப்படும் விவிலியத்தில் அல்லாஹ்வின் பெயர் இடம் பெற்றுள்ளது  
: *ஒன்பதாம் மணி நேரத்தில் இயேசு: ஏலீ! ஏலீ! லாமா சபக்தானி, என்று மிகுந்த சத்தமிட்டுக் கூப்பிட்டார்; அதற்கு என் தேவனே! என் தேவனே! ஏன் என்னைக் கைவிட்டீர் என்று அர்த்தமாம்.(மத்தேயு, 27:46)*  
: *Eli, Eli, lama sabachtani?" My God, my God, why have you forsakenme?" (Mathew, 27:46)*
*பொருள் : தேவனே! என் தேவனே! ஏன் என்னைக் கைவிட்டீர்*  
மேற்காணும் வசனங்களின் மூல மொழியான ஹிப்ரூ மொழியோடு வைத்து ஆராய்ந்தும் ஒப்பிட்டும் பார்த்தால் ஹிப்ரூ மொழியில் எழுதப்பட்ட மூல விவிலியத்தில் ''Elohim" என்று குறிப்பிடப்பட்டுள்ளது. பல கிறித்துவ அறிஞர்களின் விளக்கங்களின் படி 'EL' அல்லது 'Elah' என்பது இறைவனைக்குறிக்கும் எனவே ஆங்கிலத்தில் இதை 'Alah' என்றுதான் உச்சரிக்க வேண்டும் இது இசுலாமியர்களால் அழைக்கப்படும் இறைவனின் பெயரான 'Allah' க்குறிக்கும் என்கின்றனர்.
# அல்லாஹ்

## கலிமா

**لا إله إلا الله محمد رسول الله**  
*தமிழில்:* லாயிலாஹ இல்லல்லாஹ் முஹம்மதுர் ரசூலுல்லாஹ்.  
*பொருள்*: (வணக்கத்திற்கு உரியவன்) அல்லாஹ்வைத்தவிர வேறெதுவும் இல்லை. முஹம்மது நபி(ஸல்) அவர்கள் இறைவனின் தூதராவார்கள்'''.  
"வணங்கத்தகுந்த வல்லோன் அல்லாஹ், முஹம்மது(சல்) அல்லாஹ்வின் இறுதித்தூதர்" என்றும் சொல்லலாம். மேலும் வணக்கத்திற்கு உரியவன் என்னும் கருத்துப்படும் சொல் கலிமாவில் எந்த இடத்திலும் இல்லை என்பதை நாம் கருத்தில் கொள்வது அவசியமாகும்  
*விளக்கம்:* '(لا)லா' என்பதற்கு இல்லை என்று பொருள் , '(إله)இலாஹ்' என்பதற்கு நாயன்(இறைவன்) என்று பொருள்.'(إلا)இல்லா' என்பதற்கு தவிர என்று பொருள், '(الله)அல்லாஹ்' என்பது இறைவனை சுட்டிக்காட்டும் அரபி பெயர். '(محمد)முஹம்மத்' என்பது இறைவனால் இறுதியாக மனிதர்களுக்கு வழிகாட்ட அனுப்பப்பட்ட தூதரின் பெயர். '(رسول)ரசூல்' என்றால் வேதம் கொடுக்கப்பட்ட தூதர் என்பது பொருள்.
ஆக "லாயிலாஹ இல்லல்லாஹ் முஹம்மதுர் ரசூலுல்லாஹ்" என்றால் அல்லாஹ்வைத்தவிர வேறு நாயன்(இறைவன்) இல்லை, முஹம்மத் நபி(ஸல்) அவர்களின் இறைவனின் தூதராவார்கள்" என்று பொருள்.
# இஸ்லாம்கல்வி.காம்

**இஸ்லாம்கல்வி.காம்** என்பது அரபு நாடுகளில் உள்ள இஸ்லாமிய கலாச்சார நிலையங்களின் தமிழ் கட்டுரைகள், புத்தகங்கள் மற்றும் பிற இஸ்லாமிய இணையத் தளங்களில் (வலைப்பதிவுகளைத் தவிர) வெளிவராத பயனுள்ள ஆக்கங்கள், இணைய தொழில்நுட்பக் குறிப்புகள் ஆகியவற்றை தொகுப்பதற்காக ஆர்வமுள்ள தனிநபர்களால் சவுதி அரேபியாவில் உள்ள ஜித்தா மாநகரில் 2004 ஆம் ஆண்டில் தொடங்கப்பட்ட இணையத்தளமாகும்.
# இஸ்லாம்கல்வி.காம்

## அரங்கம்

இஸ்லாம் மற்றும் முஸ்லிம்கள் சம்பந்தப்பட்ட வலைப்பதிவுகளோடு தொழில்நுட்பம் சம்பந்தமான வலைப்பதிவு செய்திகளையும் தானியங்கி முறையில் அரங்கம் திரட்டுகிறது.
# திசம்பர் 1

## பிறப்புகள்

- 1895 &ndash; காகா காலேல்கர், இந்திய விடுதலைப் போராட்ட செயற்பாட்டாளர் (இ. 1981)
- 1900 &ndash; சாமி சிதம்பரனார், தமிழக இதழாளர், எழுத்தாளர், திராவிட இயக்க செயல்பாட்டாளர் (இ. 1961)
- 1901 &ndash; வை. மு. கோதைநாயகி, தமிழகப் புதின எழுத்தாளர் (இ. 1960)
- 1918 &ndash; யோகி ராம்சுரத்குமார், இந்திய ஆன்மிகத் துறவி (இ. 2001)
- 1935 &ndash; வுடி ஆலன், அமெரிக்க நடிகர், தயாரிப்பாளர்
- 1949 &ndash; பப்லோ எசுகோபர், கொலம்பியாவின் போதைக் கடத்தல் குழுத் தலைவர் (இ. 1993)
- 1949 &ndash; செபஸ்டியான் பினேரா, சிலியின் 35வது அரசுத்தலைவர்
- 1954 &ndash; மேதா பட்கர், இந்திய சமூக ஆர்வலர்
- 1955 &ndash; உதித் நாராயண், இந்தியத் திரைப்படப் பின்னணிப் பாடகர்
- 1963 &ndash; அர்ஜுன றணதுங்க, இலங்கைத் துடுப்பாட்ட வீரர், அரசியல்வாதி
# திசம்பர் 1

## இறப்புகள்

- 1825 &ndash; முதலாம் அலெக்சாந்தர், உருசியப் பேரரசர் (பி. 1777)
- 1859 &ndash; ஜான் ஆஸ்டின், ஆங்கிலேய சட்ட வல்லுநர், அரசியல் சிந்தனையாளர் (பி. 1790)
- 1866 &ndash; ஜார்ஜ் எவரஸ்ட், உவெல்சிய புவியியலாளர் (பி. 1790)
- 1916 &ndash; சார்லஸ் தெ ஃபூக்கோ, பிரான்சிய மதகுரு (பி. 1858)
- 1927 &ndash; பெருங்காவூர் ராஜகோபாலாச்சாரி, இந்திய நிருவாகி (பி. 1862)
- 1947 &ndash; ஜி. எச். ஹார்டி, ஆங்கிலேயக் கணிதவியலாளர் (பி. 1877)
- 1964 &ndash; ஜே. பி. எஸ். ஹால்டேன், ஆங்கிலேய-இந்திய உயிரியலாளர் (பி. 1892)
- 1973 &ndash; டேவிட் பென்-குரியன், இசுரேலின் 1வது பிரதமர் (பி. 1886)
- 1974 &ndash; சுசேதா கிருபளானி, உத்தரப் பிரதேச முதலமைச்சர்.(பி. 1908)
- 1980 &ndash; மங்காராம் உதராம் மல்கானி, சிந்தி அறிஞர், விமர்சகர், எழுத்தாளர் (பி. 1896)
- 1990 &ndash; விஜயலட்சுமி பண்டிட், இந்திய அரசியல்வாதி (பி. 1900)
- 2001 &ndash; எல்லிஸ் ஆர். டங்கன், அமெரிக்கத் தமிழ்த் திரைப்பட இயக்குநர், தயாரிப்பாளர் (பி. 1909)
- 2012 &ndash; தேவேந்திரலால், இந்திய புவியியற்பியலாளர் (பி. 1929)
- 2015 &ndash; விக்கிரமன், தமிழகப் பத்திரிகையாளர், எழுத்தாளர் (பி. 1928)
- 2016 &ndash; இன்குலாப், தமிழகக் கவிஞர், சொற்பொழிவாளர், நாடக ஆசிரியர், எழுத்தாளர், பத்திரிகையாளர் (பி. 1944)
# திசம்பர் 1

## சிறப்பு நாள்

- குடியரசு நாள் (மத்திய ஆப்பிரிக்கக் குடியரசு
- விடுதலை நாள் (போர்த்துக்கல்)
- ஆசிரியர் நாள் (பனாமா)
- உலக எயிட்சு நாள்
# ரவி மோகன்

**இரவி மோகன்** (*Jayam Ravi*, பிறப்பு:10 செப்டெம்பர் 1980) (முன்னர் ஜெயம் இரவி என்ற மேடைப் பெயரால் நன்கு அறியப்படுபவர்),தமிழ்த் திரைப்படங்களில் பணிபுரியும் ஒரு இந்திய நடிகராவார். மூத்த திரைப்பட படத்தொகுப்பாளர் ஏ. மோகனின் மகனாவார். இரவிஜெயம் படத்தில் கதாநாயகனாக அறிமுகமானார். அதற்காக ஒருதமிழ்நாடு அரசின் திரைப்பட விருதும் , ஒருதென்னிந்திய பிலிம்பேர் விருதும் , மூன்றுதென்னிந்திய சர்வதேசத் திரைப்பட விருதுகளையும் வென்றுள்ளார். ஜெயம் திரைப்படத்தின் வெற்றி, அந்தத் தலைப்பே அவரது மேடைப் பெயரின் முன்னொட்டாக மாறியது. இவருடைய அண்ணன் இயக்கிய எம். குமரன் சன் ஆஃப் மகாலட்சுமி ,உனக்கும் எனக்கும் ,சந்தோஷ் சுப்பிரமணியம், தனி ஒருவன் உள்ளிட்ட படங்களில் நடித்தார்.
# ரவி மோகன்

## ஆரம்பகால வாழ்க்கையும், குடும்பமும்

மோகன் இரவி என்ற இயற்பெயர் கொண்ட ஜெயம் இரவி மதுரை மதுரை திருமங்கலத்தில் பிறந்தார். இவரது தாயார் ஆந்திராவைச் சேர்ந்தவர். இவரது அண்ணன் மோகன் இராஜா ஒரு திரைப்பட இயக்குநராவார். மோகன் இராஜாவின் பெரும்பாலான படங்களில் இரவி முக்கியக் கதாபாத்திரத்தில் நடித்தார். இவரது சகோதரி ரோஜா என்பவர் பல் மருத்துவராவார். இரவி சென்னையிலும் ஹைதராபாத்திலும் வளர்ந்தார். சென்னை அசோக் நகரிலுள்ள ஜவஹர் வித்தியாலயாவில் தனது பள்ளிப்படிப்பை முடித்தார். பரதநாட்டிய நடனக் கலைஞர் நளினி பாலகிருஷ்ணனிடம் நடனத்தைக் கற்றுக் கொண்டு தனது 12 வயதில் அரங்கேற்றத்தை நிகழ்த்தினார். சென்னை இலயோலா கல்லூரியில் கட்புலத் தொடர்பாடல் பட்டம் பெற்ற பிறகு, திரைப்படத் துறையில் நுழைய முடிவு செய்தார். மும்பையிலுள்ள கிஷோர் நமித் கபூர் நிறுவனத்தில் நடிப்புப் பயிற்சி பெற்றார். நடிகராக அறிமுகமாவதற்கு முன்பு, கமல்ஹாசன் நடித்த *ஆளவந்தான்* (2001) படத்தில் சுரேஷ் கிருஷ்ணா உதவி இயக்குநராக இரவி பணியாற்றியிருந்தார்.
# ரவி மோகன்

## திரை வரலாறு

ஜெயம் ரவி தன்னுடைய தந்தையின் தயாரிப்பிலும், சகோதரனின் இயக்கத்திலும் வெளிவந்த ஜெயம் திரைப்படத்தில் கதாநாயகனாக அறிமுகமானார். இத்திரைப்படம் 2002ல் இதேபெயரில் தெலுங்கில் வெளிவந்த திரைப்படத்தின் மறு ஆக்கமாகும். ஜெயம் திரைப்படத்தில் நடித்தமையால் ஜெயம் ரவி என்ற பெயரில் அடையாளப்படுத்திக் கொள்ளப்பட்டார். அடுத்து எம். குமரன் சன் ஆஃப் மகாலஷ்மி திரைப்படத்தில் நடித்தார், இப்படம் தெலுங்கில் வெளிவந்த அம்மா நன்னா ஓ தமிழ் அம்மாயி என்ற திரைப்படத்தின் மறு ஆக்கமாகும்.
# ரவி மோகன்

## தனிப்பட்ட வாழ்க்கை

ஜெயம் இரவி 2009 சூன் 4 அன்று பிரபல தொலைக்காட்சித் தயாரிப்பாளரான சுஜாதா விஜயகுமாரின் மகள் ஆர்த்தியை திருமணம் செய்து கொண்டார். இவர்களுக்கு இரண்டு மகன்கள் உள்ளனர். அவர்களில் ஒருவர் ஆரவ். *டிக் டிக் டிக்* திரைப்படத்தில் ஒரு பாத்திரத்தில் நடித்தார், ஜெயம் இரவியும் ஆர்த்தியும் 2024 இல் பிரிந்தனர்.
# ரவி மோகன்

## திரைப்படங்கள்

| ஆண்டு | திரைப்படம் | உடன் நடித்தவர்கள் | இயக்குநர் | பாத்திரப் பெயர் | குறிப்பு |
| --- | --- | --- | --- | --- | --- |
| 2018 | டிக் டிக் டிக் (2018 திரைப்படம்) | சக்தி சௌந்தர்ராஜன் | எம். வாசுதேவன் |  |  |
| 2015 | பூலோகம் | த்ரிஷா, பிரகாஷ் ராஜ் | என். கல்யாணகிருஷ்ணன் | பூலோகம் |  |
| தனி ஒருவன் | அரவிந்த்சாமி, நயன்தாரா | மோகன் ராஜா | மித்திரன் |  |  |
| ரோமியோ ஜூலியட் | ஹன்சிகா மோட்வானி | கார்த்திக் |  |  |  |
| 2014 | பூலோகம் | பூலோகம் |  |  |  |
| 2014 | நிமிர்ந்து நில் | அமலா பால் | சமுத்திரக்கனி |  |  |
| 2014 | *நினைத்தது யாரோ* | கௌரவத் தோற்றம் |  |  |  |
| 2013 | ஆதிபகவன் | நீத்து சந்திரா | அமீர் |  |  |
| 2011 | எங்கேயும் காதல் | ஹன்சிகா மோட்வானி | பிரபுதேவா | கமல் |  |
| 2010 | தில்லாலங்கடி | தமன்னா | ராஜா | கிருஷ்ணா | தெலுங்குத் திரைப்பட மறு உருவாக்கம் |
| 2009 | பேராண்மை | ஜனநாதன் |  |  |  |
| 2008 | தாம் தூம் | கங்கனா ரனாத் | ஜீவா | கௌதம் |  |
| 2008 | சந்தோஷ் சுப்பிரமணியம் | ஜெனிலியா | ராஜா | சந்தோஷ் | பொம்மரில்லு தெலுங்குத் திரைப்பட மறு உருவாக்கம் |
| 2007 | தீபாவளி | பாவனா | எழில் | பில்லு |  |
| 2006 | சம்திங் சம்திங் உனக்கும் எனக்கும் | த்ரிஷா | எம். ராஜா | சந்தோஷ் | தெலுங்குத் திரைப்பட மறு உருவாக்கம் |
| 2006 | இதயத் திருடன் | காம்னா ஜெத்மலானி | சரண் | மஹேஷ் |  |
| 2005 | மழை | ஷ்ரியா | ராஜ்குமார் | அர்ஜீன் | தெலுங்குத் திரைப்பட மறு உருவாக்கம் |
| 2005 | தாஸ் | ரேணுகா மேனன் | பாபு யோகேஷ்வரன் | அந்தோணி தாஸ் |  |
| 2004 | எம். குமரன் சன் ஆஃவ் மகாலஷ்மி | அசின் | எம். ராஜா | குமரன் |  |
| 2003 | ஜெயம் | சதா | எம். ராஜா | ரவி | } |